Προσφυγή της 26ης Αυγούστου 2020 – Guasch Pubill κατά EUIPO – Napkings (Πανικά καθαρισμού, πανικά τραπεζιού)
(Υπόθεση T-538/20)
Γλώσσα του δικογράφου της προσφυγής: η ισπανική
Διάδικοι
Προσφεύγων: Marcos Guasch Pubill (Βαρκελώνη, Ισπανία) (εκπρόσωπος: R. Guerras Mazón, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
Αντίδικος ενώπιον του τμήματος προσφυγών: Napkings, SL (Μαδρίτη, Ισπανία)
Στοιχεία σχετικά με τη διαδικασία ενώπιον του EUIPO
Δικαιούχος του επίδικου σχεδίου ή υποδείγματος: Ο προσφεύγων ενώπιον του Γενικού Δικαστηρίου
Επίδικο σχέδιο ή υπόδειγμα: Κοινοτικό σχέδιο ή υπόδειγμα αριθ. 650 627-0003 (Πανικά καθαρισμού, πανικά τραπεζιού)
Προσβαλλόμενη απόφαση: Απόφαση του τρίτου τμήματος προσφυγών του EUIPO της 23ης Ιουνίου 2020 στην υπόθεση R 1051/2019-3
Αιτήματα
Ο προσφεύγων ζητεί από το Γενικό Δικαστήριο:
να ακυρώσει την προσβαλλόμενη απόφαση, να δεχθεί την ένσταση περί δεδικασμένου και να καταδικάσει το EUIPO στα δικαστικά έξοδα·
επικουρικώς, να απορρίψει την προβαλλόμενη αιτιολογία, να ακυρώσει την προσβαλλόμενη απόφαση και να εκδώσει άλλη, αντί της προσβαλλομένης, να απορρίψει την αίτηση για την κήρυξη ακυρότητας στο σύνολό της ή να αναπέμψει την υπόθεση ενώπιον του EUIPO προκειμένου αυτό να εξετάσει τους «πρόσθετους λόγους» επί των οποίων το EUIPO δεν έχει ακόμη αποφανθεί, και να καταδικάσει το EUIPO στα δικαστικά έξοδα.
Προβαλλόμενοι λόγοι
Παράβαση του άρθρου 52, παράγραφος 3, του κανονισμού (ΕΚ) 6/2002 του Συμβουλίου.
Παράβαση του άρθρου 7, παράγραφος 1, του κανονισμού (ΕΚ) 6/2002 του Συμβουλίου.
Παράβαση του άρθρου 25, παράγραφος 1, στοιχείο β΄, σε συνδυασμό με το άρθρο 6 του κανονισμού (ΕΚ) 6/2002 του Συμβουλίου.
____________